alexandrainst/scandi-wiki huggingface dataset:
Ause

Ausa er ein kjøkkenreiskap som består av ein behaldar som kan vera halvkuleforma, sylindrisk  eller likna ei djup skål og som er festa til eit skaft. Sjølve behaldaren kan ofte ha ein tut. Enden på skaftet kan ha form som ein krok for at ausa skal kunna hengjast på kanten av ei stor gryte, kasserolle, mjølkespann, vassbøtte eller knagg og å forhindra at ho druknar i væska. 

Ein kan laga auser av tre, metall, glas eller plast.

Nytte 
Ausa vert framfor alt brukt til å handtera all slags matretter og råvarer som har ein flytande eller for det meste flytande konsistens, som t.d. vatn, olje, øl, supper, sodd eller mjøl. Dei er brukt både til å flytta væske frå eit kar til eit anna, til å drikka av og til å mæla med. Dei ulike typane har gjerne eigne nemningar som vassause, fløyteause, sauseause eller sauseskei, ølause, mjølause eller måleause. Små drikkeauser av tre vert gjerne kalla koks.

Auser finst i mange storleikar og for ei rekkje spesialiserte føremål, frå små sauseauser til store vassauser og mjølkeauser, òg kalla spannauser eller måleauser, som rommar ein liter eller meir.

På 1600-, 1700- og 1800-talet var auser av tre ofte brukte som drikkekar til vatn, mjølk og øl i Noreg, og ølauser hadde gjerne skoren eller måla dekor. Frå Telemark kjenner ein òg tvilling- og trillingauser som er brukt til å drikke øl av. Slike auser er skorne i tre med to eller tre samankopbla kar. Mellom kara er det hol slk at ølet kan flyta fritt mellom romma. Ei trillingause frå Treungen i Nissedal i Telemark som er datert 1799 har denne innskrifta: «Drik mig ud om Du kaan seen saa Til den Tredie maan: Jørgen H S H.»

Mjølkeauser vart brukte både til å ausa opp og til å drikka mjølk eller myse av. Melkeøser har gjerne eit djupt blad og kort skaft. I eldre tider var mjølkeauser gjerne laga i tre, men i seinare tid vart det meir vanleg med mjølkeauser i metall, først i kopar med hank av jarn, seinare i emaljert jarnblikk og så i rustfritt stål. Mjølkeause er òg brukt som nemning på dei måleausene i ulike storleikar som vart brukte til å ausa mjølk og fløyte opp i spanna kundane hadde med seg før det vart innført sal av mjølk i flaskar. 

Auser finst òg i endå større dimensjonar i smelteverk og vert brukt til intern transport av smelta metall.

Ausekar er ei ause med ei form som er spesielt tilpassa arbeidet med å tømma ein båt for regn- eller sjøvatn.

Kjelder

Denne artikkelen bygger på «Øse» frå ,  den 19. juli 2019.  
 
 Referansar

Litteratur 

 Gjærder, Per (1975): Norsk drikkekar av tre. Bergen – Oslo – Tromsø
 Østby, Jon Birger (1983): Nomenklatur for drikkestell, med tegninger av Torill Sand. Oslo
 Østby, Jon Birger (1984): Nomenklatur for melkestell. Med tegninger av Torill Sand. Oslo.

Bakgrunnsstoff

 Auser i Digitaltmuseum
 Fløteauser i DigitaltMuseum
 Ølauser i DigitaltMuseum

Øl
Drikkekar
Kjøkenutstyr
Mugge

Ei mugge er ei vid, rund kanne med hank, vanlegvis utan lok og tut, men med lite nebb. Mugger vert brukt som serveringbehaldarar for væsker, særlege drikke som vatn, saft, mjølk eller fløyte, og skal vera lette å hella frå. Muggar vert vanlegvis framstilt av keramikk (steinty og porselen), glas eller plast, men solide serveringmugger kan òg lagast av metall som aluminium, stål og tinn. Mugger kan vera store og små og er ofte enkelt dekorert. Det er vanleg å laga muggar som keramisk kunsthandverk.

Etymologi 
Ordet «mugge» tilsvarer mugge i dansk, mugg i svensk og mug i engelsk (sjølv om dei siste to tyder krus). Tyding og opphav ut over det er uviss.

Ordet mugge kan i norske dialektar òg vise til ein tømmervase eller -floke. Mugger kan i norsk slang òg brukast om øl- eller vinflaskar og store (melkefylte) kvinnebryst. Uttrykket «for fulle mugger» tyder 'av alle krefter'.

Sjå òg 

 Amfora
 Fløytemugge
 Kanne
 Karaffel
 Kopp
 Krus
 Potte
 Sausenebb
 Seidel
 Vase
 Ølfugl

Kjelder 

Denne artikkelen bygger på «Mugge» frå ,  den 19. juli 2019.  
 
Ting av keramikk
Husgeråd
Ilåt
Osteklokke

Osteklokke er ei klokke, eller ein kuppel, til å setja over sterkt luktande ost og til å setja over ost for at han ikkje skal tørka. Osteklokker kan òg forhindra at insekt eller mikroorganismar kan koma til osten. 

Osteklokker kan ha rektangulært eller rundt tverrsnitt, og dei har gjerne eit tilhøyrande fat som er tilpassa forma til klokka. Osteklokker kan vera laga av glas, keramikk, metall og i seinare tid òg av plast.

Kjelder

Denne artikkelen bygger på «Osteklokke» frå ,  den 19. juli 2019.

Litteratur 

 Halvorsen, Josef og Larsen, Kjell Egil (1997): "Gammelt Porsgrund" Klenodier verd å eie. Porsgrunn. ISBN 82-992998-2-9.
 Østby, Jon Birger (1984): Nomenklatur for melkestell. Med tegninger av Torill Sand. Oslo.

Bakgrunnsstoff

 Søk etter osteklokke i DigitaltMuseum.
Servise
Ost
Kjøkenutstyr
Kakkelomn

Ein kakkelomn er ein lukka eldstad, ein omn, som er mura opp av tegl og kledd med glaserte keramiske fliser, såkalte kaklar. Kakkelomnen vert brukt til oppvarming av bustadhus og vert fyrt med ved. Denne typen omn utnyttar brenselet på ein svært effektiv måte. 

Kakkelomnen var kjend i seinmellomalderen i Alpane og Sør-Tyskland, då som ein bileggaromn. På 1700-talet vart kakkelomnen vidareutvikla i Sverige, der han fekk særleg stor utbreiing og utkonkurrerte omnar av støypejern som varmekjelder i hus. 

Svenske kakkelomnar vart mura opp av spesialistar, kakkelomnsmakarar, som i eldre tid òg sjølv kunne produsera kaklar til å kle omnen med. På 1800-talet vart produksjonen av kakkelomnar industrialisert, og kakkelomnsmakarane brukte industrielt framstilte kaklar, omnsdører og anna tilbehøyr til å fullføra omnar dei mura opp av vanleg murstein og eldfast tegl.

Norske omnar av støypejern vart gjennom 1600- og 1700-åra konsekvent (men feilaktig) kalla «jernkakkelomnar». Då ein avgrensa import av meir fyringsøkonomiske svenske kakkelomnar kom i gang på 1800-talet, var ordet «kakkelomn» så godt innarbeidd for omnar av støypejern, at dei importerte omnane vart kalla «svenskeomnar». Først i åra etter ca. 1970 har ordet «kakkelomn» fått attende den opphavlege tydinga si etter at importen av svenske kakkelomnar vart teken opp igjen.

Kjelder

Denne artikkelen bygger på «Kakkelovn» frå ,  den 19. juli 2019.  
 

Eldstader
Divan

Divan (frå tyrkisk divan, opphavleg frå persisk devan) er ein sofa ein kan liggja på. Han skil seg ut frå andre sofaar ved å ikkje ha ryggstø eller armlene.
Ein divan er ofte dekt av teppe og/eller store puter og er gjerne plassert i opphaldsrom. Ein utslegen sovesofa kan ha form som ein divan.

Uttrykket og sofaane kom til Europa i romantikken, om lag mellom 1820 og 1850. Uttrykket kjem frå Det osmanske riket. Riksrådet deira vart kalla «divan», og i møterommet deira var det sofaar langs veggene. Ein liknande møbel med sams opphav er ottomanen.

Galleri

Kjelder

Denne artikkelen bygger på «Divan» frå ,  den 19. juli 2019.  
 

Møblar
Titus Annius Milo

Titus Annius Milo (? - 48 f.Kr.) var ein romersk politikar. Milo var folketribun i 57 f.Kr. og arbeidde hardt for å få Cicero attende frå eksilet han hadde blitt tvunge til etter ein maktkamp med Publius C. Clodius. Clodius motarbeidde Milo sin freistnad på å få Cicero attende til Roma, og nytta innleigde gladiatorbandar til å terrorisere ibuarane i byen. Milo nytta same våpen som sin politiske motstandar, og over fleire år barka dei to saman i reine gatekampar hovudstaden. I 52 f.Kr. freista Milo å bli konsul, men Clodius sytte for å hindre at han vart vald. Same året støtte Milo og Clodius tilfeldigvis på kvarandre i Bovillæ på Via Appia. Båe to hadde ein væpna flokk i ryggen, og i det påfølgjande slagsmålet vart Clodius drepen.

Som følgje av drapet på Clodius vart det reist sak mot Milo. I rettssalen vart han forsvara av Cicero, som leverte ein framifrå tale til fordel for Milo. Talen vart sannsynlegvis omarbeidd etter at han vart heldt, og har overlevd for ettertida. Trass i talen vart Milo likevel dømd til eksil, og reiste til Massilia (dagens Marseille). Då Cæsar greip makta vona Milo fånyttes at han skulle få vende attende til Roma, og drog difor heim att på eige initiativ. Der freista han å få i stand ein oppreist i Italia, men døydde i ei trefning.

Kjelder 
Milo, Titus Annius (1924). I Salmonsens konversationsleksikon. XVII: Mielck—Nordland (s. 48). København: J. H. Schultz Forlagsboghandel.

Einskildmenn
Romerske politikarar
Liste over norske nyord

Liste over norske nyord er eit oversyn over nokre nyord eller neologismar på norsk og tidspunktet der ein først har dokumentert bruk.

1960-talet
programskaper (bokmål, 1968)

1980-talet
 (1985)
 1990-talet
papiravis, nettavis (1996)
rusbrus (1997) 
 nettpirat (1998) 
2000-talet 
blogg (2001) 
webinar (2002)
kvardagsrasisme, på bokmål har hverdagsrasisme vorte nytta så tidleg som 2003
næringsklynge (2004)
podkast, først skrive podcast (2005)
paramedik, først skrive paramedic (2006). 
 («gromtale»)
lydplanke (2007) 

2010-talet

oskefast
naving, å nava
sneakers
feed (2012)
rekkeviddeangst (2013)
sakte-tv (2013) 
framandkrigar (2014) 
rosablogg eller rosabloggar (2014)
 (2015)
kvardagsintegrering, utnemnd til årets nyord 2016 av Språkrådet
 (2015)
superspreder (2019, bokmål)

2020-talet
hosteskam (2020)

Referansar 
 

Norsk språk
Norske ord og uttrykk
Neologismar
NM i symjing 1962

Noregsmeisterskapen i symjing 1962 vart avvikla i Frognerbadet i Oslo i dagane frå 3. til 5. august 1962. Meisterskapen omfatta 15 individuelle tevlingar, av dei 8 for menn og 7 for kvinner. To stafettar, ein for menn og ein for kvinner stod òg på programmet.

Kongepokalane vart tildelt Lisbeth Søderstrøm og John Vengel, begge frå Oslo og medlem i høvesvis Idrettslaget Varg og i Vika Idrettsforening.

Menn

100 m fri

400 m fri

1500 m fri

200 m rygg

200 m bryst

200 m butterfly

400 m medley

Sviktstup

Kunststup

Kvinner

100 m fri

400 m fri

200 m rygg

200 m bryst

100 m butterfly

400 m medley

Sviktstup

Kunststup

Kjelder
Arbeiderbladet 4. august 1962
Arbeiderbladet 6. august 1962

Noregsmeisterskap i 1962
Noregsmeisterskap i symjing
Idrettstilskipingar i Oslo
Hof Idrettslag i Hedmark

Hof Idrettslag er eit idrettslag heimehøyrande på Hof og Arneberg i Åsnes kommune. Idrettslaget vart stifta i 1907 og er aktivt med i fotball, handball og ski. Hof IL spelar i gule drakter med svarte bukser.

Kjelder
heimeside 

Idrettslag i Innlandet
Idrett i Åsnes
Hof Idrettslag i Vestfold

Hof Idrettslag er eit idrettslag heimehøyrande i tidlegare Hof kommune i Vestfold og Telemark. Idrettslaget vart stifta 15. januar 1899 og er aktivt med i fotball, handball, innebandy, klatring, ski nordiske greiner og turn. Hof IL sine lag spelar i raude drakter med kvit bukse.

Hof Idrettslag arrangerte i 1984 Noregsmeisterskapen på ski i nordiske greiner.

Kjelder
heimeside

Idrettslag i Vestfold og Telemark
Hof
Idrett i Holmestrand
Idrettslag skipa i 1899
1899 i Noreg
Ørje Idrettslag

Ørje Idrettslag er eit idrettslag heimehøyrande i Marker kommune i Østfold. Idrettslaget vart stifta 19. februar 1917 og er aktivt med i fotball, handball og langrenn. Ørje IL sine lag spelar i grøne-og-raude vertikalstripete trøyer og svarte bukser og strømper.

Langrennar Ola Vigen Hattestad er Ørje Idrettslag sitt mest berømte medlem.

Kjelder
Denne artikkelen bygger på «Ørje IL» frå ,  den 20. juli 2019.  
 

Idrettslag i Viken
Marker kommune
Discovery av Pink Floyd

Pink Floyd: Discovery er ein plateboks av Pink Floyd gjeven ut den 26. september 2011 for å lansere nytgjevingskampanjen Why Pink Floyd...?. Plateboksen inneheld alle studioalbuma deira utanom The Endless River, som ikkje kom ut på tre år enno. Alle albuma var blitt ommastra for høvet av James Guthrie. I tillegg til albumet kom eit hefte på 60 sider designa av Storm Thorgerson.

Innhald
Alle albuma og den originale utgjevingsdatoen er oppført under. 
The Piper at the Gates of Dawn (August 1967)
A Saucerful of Secrets (Juni 1968)
More (Juni 1969)
Ummagumma (Oktober 1969)
Atom Heart Mother (Oktober 1970)
Meddle (gate fold) (Oktober 1971)
Obscured by Clouds (Juni 1972)
The Dark Side of the Moon (Mars 1973)
Wish You Were Here (September 1975)
Animals (Januar 1977)
The Wall (November 1979)
The Final Cut (Mars 1983)
A Momentary Lapse of Reason (September 1987)
The Division Bell (Mars 1994)

Salslister

Kjelder

<div class="references-small">
Denne artikkelen bygger på «Discovery (Pink Floyd box set)» frå ,  den 20. juli 2019.  
 

Samlealbum frå 2011
Plateboksar
Plateomslag av Storm Thorgerson
Capitol Records-album
EMI Records-album
Samlealbum av Pink Floyd
The Best of Pink Floyd: A Foot in the Door

The Best of Pink Floyd: A Foot in the Door er eit samlealbum av det engelske rockebandet Pink Floyd, som kom ut som eit høve av nyutgjevingskampanjen Why Pink Floyd...? 2011–12. Samlinga vart gjeven ut på vinyl den 26. september 2018.

Innhald

Salslister

Vekeslister

Årslister

Salstrofé

Kjelder

Denne artikkelen bygger på «The Best of Pink Floyd: A Foot in the Door» frå ,  den 20. juli 2019.

Bakgrunnsstoff
 Why Pink Floyd...? offisiell nettstad

Album produserte av David Gilmour
Album produserte av James Guthrie
Album produserte av Nick Mason
Album produserte av Richard Wright
Album produserte av Roger Waters
Plateomslag av Storm Thorgerson
Samlealbum av Pink Floyd
Samlealbum frå 2011
Capitol Records-album
EMI Records-album
1965: Their First Recordings

1965: Their First Recordings er ein EP av Pink Floyd (på den tida kalla The Tea Set), med songar spelte inn kring jula 1964 av bandet. Trommene og gitaren vart spelte inn «på direkten», medan vokalen og pianoet vart lagt til seinare. EP-en vart gjeven ut som ei spesialutgåve på to avgrensa 7"-vinylplater, avgrensa til 1 050 eksemplar (1000 i butikken, 50 som marknadsføring) berre tilgjengeleg i EU, for å forlengje opphavsretten på innspelingane. Desse er dei einaste offisielle utgjevne songane med gitaristen Rado Klose og Juliette Gale, den første kona til Richard Wright. Dette er dei tidlegaste innspelingane av Pink Floyd som er kommersielt tilgjengeleg, med fem originale songar skrivne av Syd Barrett og Roger Waters, og ein coverversjon av Slim Harpo. Songane vart seinare gjevne ut på 1965–1967: Cambridge St/ation-delen av plateboksen The Early Years 1965-1972.

Innhald
All vokal av Syd Barrett, utanom «Walk with Me Sydney» av Syd Barrett, Juliette Gale og Roger Waters.

Medverkande
Pink Floyd
Syd Barrett – solovokal, elektrisk gitar
Rado Klose – elektrisk gitar
Nick Mason – trommer
Roger Waters – bassgitar, korvokal, felles solovokal på «Walk with Me Sydney»
Richard Wright – klaverinstrument (spor 3-6)

Andre medverkande
Juliette Gale – felles solovokal på «Walk with Me Sydney»
Produksjon
Andy Jackson – mastering
Ray Staff – mastering

Kjelder

Denne artikkelen bygger på «1965: Their First Recordings» frå ,  den 20. juli 2019. 
 oppgav desse kjeldene:

EP-ar frå 2015
Pink Floyd-album
Parlophone-album
Beat-album
Skrellar

Skrellar er ein reiskap til å skrella matvarer med, særleg grønsaker som poteter. Slike skrellarar kan ha namn etter hovudbruksområdet sitt, som grønsakskrellar, rotskrellar,  gulrotskrellar eller potetskrellar. Til forskjell frå ein vanleg kniv har skrellarar høvelforma blad som er skarpt på innsida. Den motståande sida hindrar kniven frå å gå for djupt inn i det ein skreller. Skrellarar kan også brukast til strimling av råvarer.

Historisk har ein brukt vanlege kjøkenknivar eller fruktknivar til å skrella med. På 1900-talet blei det utvikla ulike skrellarar som er blitt utbreidde over heile verda.

Utforming

Utforminga av skrellaren kan variera mellom ulike område. Ein del skrellarar er best tilpassa for høgrehendte eller venstrehendte, medan andre passar like godt for bruk med begge hender.

Høvelbladet kan gå parallelt med skaftet på skrellaren, som på ein kniv, eller stå vinkelrett på han som på ein barberhøvel. Bladet kan sitja heilt fast i skaftet, eller det kan ha høve til å snurra. Blad kan vera av rustfritt stål, karbonstål eller keramisk materiale.

Mange skrellarar har også ein spiss i enden som ein kan nytta for å skjera ut grohol i ei potet.

Det finst også ein del humoristisk utforma skrellarar, til dømes gulrotskrellarar som har form som ei gulrot eller som ein blyantspissar.

Galleri

Kjelder

Kjøkenutstyr
Roger Waters: The Wall

Roger Waters: The Wall er eit konsertalbum av Roger Waters, eit tidlegare medlem av Pink Floyd. Det eit konsertutgåve av rockeoperaen til Pink Floyd frå 1979, The Wall.

Innhald
Albumet kom ut som ei dobbel CD-plate og ei tredobbel LP-plate. All tekst er av Roger Waters.

2-CD-utgåva

Medverkande
 Roger Waters: vokal, gitar, bass 
 Snowy White: gitar
 David Kilminster: gitar, bass på «Mother»
 Robbie Wyckoff: vokal
 George Edward Smith: gitar, bass
 Jon Carin: klaverinstrument, gitar
 Harry Waters: piano, harmonium
 Graham Broad: trommer
 Jon Joyce, Kipp Lennon, Mark Lennon, Pat Lennon: korvokal

Kjelder

Denne artikkelen bygger på «Roger Waters: The Wall» frå ,  den 20. juli 2019. 
 oppgav desse kjeldene: 
 Personell : https://www.discogs.com/Roger-Waters-The-Wall/release/7717250 
 

Roger Waters-album
Konsertalbum frå 2015
Columbia Records-album
Album produserte av Nigel Godrich
Katund i Ri

Katund i Ri er ein tidlegare landkommune i regionen Durrës i Albania. Etter ei admininistrasjonsreform i 2014 inngår han som ei kommunaleining i kommunen Durrës.

Ved folketeljinga i 2011 hadde den dåverande landkommunen Katund i Ri 10 161 innbyggjarar.

Tidlegare administrativ inndeling
Fram til år 2000 var Katund i Ri ein del av distriktet Durrës. Den dåverande landkommunen omfatta busetnadene:
Katund i Ri
Jubë
Qerret
Fllakë
Bisht-Kamëz
Rinia
Erzen
Sukth
Adriatik

Referansar 

Busetnader i regionen Durrës
Kommunaleiningar i regionen Durrës
Tidlegare kommunar i regionen Durrës
Rrashbull

Rrashbull er ein tidlegare landkommune i regionen Durrës i Albania. Etter ei admininistrasjonsreform i 2014 inngår han som ei kommunaleining i kommunen Durrës.

Ved folketeljinga i 2011 hadde den dåverande landkommunen Rrashbull 24 081 innbyggjarar.

Tidlegare administrativ inndeling
Fram til år 2000 var Rrashbull ein del av distriktet Durrës. Den dåverande landkommunen omfatta busetnadene:
Rrashbull
Arapaj
Shënavlash
Shkallnur
Manskuri
Romanat
Bozanxhije
Xhafzotaj

Referansar 

Busetnader i regionen Durrës
Kommunaleiningar i regionen Durrës
Tidlegare kommunar i regionen Durrës
Shijak

Shijak er ein by og ein kommune i regionen Durrës i Albania. Kommunen ligg nær kysten i den nordlege delen av landet og grensar i sør til regionen Tirana.

Kommunen vart oppretta gjennom ei admininistrasjonsreform i 2014, ved at den tidlegare bykommunen Shijak vart slått saman med landkommunane Maminas, Xhafzotaj og Gjepalaj. Dei tidlegare kommunane inngår no som kommunaleiningar i den nye storkommunen. Kommunen har hovudsete i Shijak.

Ved folketeljinga i 2011 hadde den dåverande bykommunen Shijak 7 568 innbyggjarar, medan dei fire kommunane som i dag utgjer storkommunen Shijak, til saman hadde 27 861 innbyggjarar.

Tidlegare administrativ inndeling
Fram til år 2000 var den dåverande bykommunen Shijak ein del av distriktet Durrës. Den dåverande bykommunen omfatta berre sjølve byen Shijak.

Referansar 

Byar i Albania
Kommunar i Albania
Regionen Durrës
Busetnader i regionen Durrës
Kommunaleiningar i regionen Durrës
Maminas

Maminas er ein tidlegare landkommune i regionen Durrës i Albania. Etter ei admininistrasjonsreform i 2014 inngår han som ei kommunaleining i kommunen Shijak.

Ved folketeljinga i 2011 hadde den dåverande landkommunen Maminas 4 463 innbyggjarar.

Tidlegare administrativ inndeling
Fram til år 2000 var Maminas ein del av distriktet Durrës. Den dåverande landkommunen omfatta busetnadene:
Maminas
Karreç
Vlashaj
Karpen
Bodinak
Metallë
Bilalas
Rubjek

Referansar 

Busetnader i regionen Durrës
Kommunaleiningar i regionen Durrës
Tidlegare kommunar i regionen Durrës
Live at Pompeii

Live at Pompeii er eit konsertalbum og film av David Gilmour, den tidlegare gitaristen i Pink Floyd. Det vart spelt inn i amfiteateret i Pompeii og var den første offentlege konseren her sidan år 79 evt. Pink Floyd spelte her i 1972, men då var det utan publikum. Han dokumenterer verdturneen 2015-16 for å marknadsføre albumet Rattle That Lock (2015). Albumet kom ut 29. september 2017 og finst på CD, LP, digital nedlasting, DVD, BD og ein luksusboks med både CD og BD, i tillegg til bonusspor.

Marknadsføring
Ein digital singel med «Rattle That Lock (Live at Pompeii 2016)» kom ut for å marknadsføre albumet 28. juli 2017. «One of These Days (Live at Pompeii 2016)» km òg ut på singel 8. september 2017 og «Run Like Hell (Live at Pompeii 2016)» kom ut 29. september 2017.

På den offisielle YouTube-kanalen til Gilmour kom det ut fleire videoar i tida før utgjevinga.

Kino
Den 13. september 2017 vart Live at Pompeii vist på kinoar over heile verda før utgjevinga 29. september. Kinoversjonen hadde ikkje med «Faces of Stone», «The Blue», «Money», «Fat Old Sun», «Coming Back to Life», «On an Island» og «Today», som alle er med på DVD-utgåva.

Fjernsyn
Den 22. desember 2017 vart ein 60 minuttars TV-versjon av Live at Pompeii vist på Arte.

Innhald

CD

Medverkande
Pompeii og Wrocław
David Gilmour – elektrisk gitar, akustisk gitar, klassisk gitar, steelgitar, solo- og korvokal, cymbal på «One of These Days», plystring på «In Any Tongue»
Chester Kamen – elektrisk gitar, akustisk gitar, klassisk gitar, 12-strengs akustisk gitar, lys akustisk gitar på «Comfortably Numb», korvokal, munnspel på «The Blue»
Guy Pratt – bassgitar, kontrabass, korvokal, solovokal på «Run Like Hell»
Greg Phillinganes – piano, klaverinstrument, korvokal, felles solovokal på «Time» 
Chuck Leavell – orgel, klaverinstrument, trekkspel, korvokal, felles solovokal på «Comfortably Numb»
Steve DiStanislao – trommer, perkusjon, korvokal, aeoliphone på «One of These Days»
João Mello – saksofon,, klarinett, ekstra klaverinstrument på «The Blue», lys akustisk gitar på «In Any Tongue»
Bryan Chambers – korvokal, solovokal på «In Any Tongue» og «The Great Gig in the Sky», tamburin
Lucita Jules – korvokal, solovokal på «The Great Gig in the Sky»
Louise Clare Marshall (berre Pompeii) – korvokal, kubjølle, solovokal på «The Great Gig in the Sky»

med:
Leszek Możdżer – piano på «The Girl in the Yellow Dress» (Wrocław, 25. juni 2016)
Wrocław Philharmonic Orchestra dirigert av Zbigniew Preisner (Wrocław, 25. juni 2016)

Sør-Amerika
David Gilmour – elektrisk gitar, solo- og korvokal
Phil Manzanera – elektrisk gitar, akustisk gitar, korvokal, lys akustisk gitar på «Comfortably Numb»
Guy Pratt – bassgitar, korvokal
Jon Carin – piano, klaverinstrument, elektrisk gitar, korvokal, co-solovokal på «Time» and «Comfortably Numb»
Kevin McAlea – klaverinstrument
Steve DiStanislao – trommer, perkusjon, korvokal
João Mello – saksofon
Bryan Chambers – korvokal
Lucita Jules – korvokal

Salslister

Vekeslister

Årslister

Salstrofé

Kjelder

Denne artikkelen bygger på «Live at Pompeii» frå ,  den 20. juli 2019.  
 

David Gilmour-album
Album produserte av David Gilmour
Konsertalbum frå 2017
Xhafzotaj

Xhafzotaj er ein tidlegare landkommune i regionen Durrës i Albania. Etter ei admininistrasjonsreform i 2014 inngår han som ei kommunaleining i kommunen Shijak.

Ved folketeljinga i 2011 hadde den dåverande landkommunen Xhafzotaj 12 381 innbyggjarar.

Tidlegare administrativ inndeling
Fram til år 2000 var Xhafzotaj ein del av distriktet Durrës. Den dåverande landkommunen omfatta busetnadene:
Xhafzotaj
Pjezë
Rreth
Sallmone
Koxhas
Borake
Guzaj
Vllazërimi

Referansar 

Busetnader i regionen Durrës
Kommunaleiningar i regionen Durrës
Tidlegare kommunar i regionen Durrës
Gjepalaj

Gjepalaj er ein tidlegare landkommune i regionen Durrës i Albania. Etter ei admininistrasjonsreform i 2014 inngår han som ei kommunaleining i kommunen Shijak.

Ved folketeljinga i 2011 hadde den dåverande landkommunen Gjepalaj 3 449 innbyggjarar.

Tidlegare administrativ inndeling
Fram til år 2000 var Gjepalaj ein del av distriktet Durrës. Den dåverande landkommunen omfatta busetnadene:
Gjepalaj
Hardhishtë
Çizmeli
Eminas i Vogël
Likesh
Kënetë
Shtrazë
Shahinaj
Shetël

Referansar 

Busetnader i regionen Durrës
Kommunaleiningar i regionen Durrës
Tidlegare kommunar i regionen Durrës